Гюнтер Кунерт
Среща призори

Превод от немски: Венцеслав Константинов, —

chitanka.info

Когато те зърнах след нощния мрак,

Бе тихо, небето — без край.

Когато те зърнах, помислих си пак:

„На двама по-леко е май!“

Когато те зърнах, ни дим, ни светлик

Над къщите не заискря.

Мълчахме, но знаехме: само след миг

В небето ще пламне заря.

Когато те зърнах, внезапно разбрах,

Че щастие ще ни слети

В часа между здрача и изгрева плах,

Когато ме зърна и ти.

1964

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.